Beatrice Tuuliruusu

Gavril Kielokello (mies)

(kasa lapsia ja lapsen lapsia, joita en ole vielä nimennyt)

Itäisen Keisarikunnan hallitsija

> *"Politiikka ei ole peliä, se on taistelu."*
>
>

Itäisen Keisarikunnan viimeinen keisarinna.

## Taustatarina

Itäistä Keisarikuntaa hallitsevan Tuuliruusun suvun vanhimpana tyttärenä oli alusta asti selvää että Beatricesta tulisi joskus vielä keisarinna. Joten tietenkin kaikki maineestaan välittävät aateliset koittivat myötäillä Beatricea kaikessa eivätkä hänen vanhempansa olleet paljon parempia. Tämä sai Beatricen kokeilemaan nuoresta asti rajojaan. Kuinka pitkälle hän voisi mennä ennen kuin kukaan pysäyttäisi hänet?

Teininä Beatrice meni toisinaan kaupungille tavalliseksi kansalaiseksi pukeutuneena ja haastoi riitaa miekkailijoiden kanssa. Beatrice kävi tällaisten ihmisten kanssa useita kaksintaisteluja. Kun hänen vanhempansa saivat tietää asiasta niin he pitivät tyttärensä tarkemmin valvonnassa. Kompromissina vanhemmat kuitenkin palkkasivat Beatricelle miekkailun opettajan.

Muutama vuosi myöhemmin Beatrice opiskeli Silmäterä-nimisen kaupungin yliopistossa lakia. Yliopistopiireissä kaksintaistelut olivat yleistä huvia ja Beatrice osallistui näihin innolla. Hän sai joitakin arpia ja menetti osan korvastaan, mutta hän voitti useammin kuin hävisi. Hänen voittonsa perustuivat oikeasti hänen taitoihinsa. Kuitenkin kesken Beatricen opintojen hänen vanhempansa kuolivat yllättäen pakottaen silloin 24-vuotiaan Beatricen palaamaan Pääkaupunkiin.

Tottuneena saamaan kaiken haluamansa Beatrice ei suostu muiden pompoteltavaksi. Hän onnistui heikentämään liian vahvaksi kasvanutta aatelistoa vahvistamalla papistoa. Beatrice näki hallitsemisen kaikki osat erillaisina taisteluina ja hän aikoi voittaa.

Henkilökohtaisella tasolla Beatrice meni naimisiin Gavril Kielokellon kanssa poliittisista syistä. He eivät ehkä rakastaneet toisiaan, mutta he olivat hyviä yhteistyökumppaneita. Vastuuntunnosta pari jopa hankki muutaman lapsen. Gavril kuitenkin kuoli kymmenkunta vuotta myöhemmin johonkin sairauteen. Tämän jälkeen Beatricella on ollut julkisuudelta piilossa useita suhteita eri palvelijoiden kanssa, halusivat nämä tai eivät.

## Verivala

Beatrice on Tiu-anin silmissä jatkuvasti etäinen uhka, onhan Vaelans osa Itäistä Keisarikuntaa ja täten maan todellinen hallitsija. Sen lisäksi Beatrice on lisännyt uskonnon merkitystä Keisarikunnan alueella (koska tarinoiden mukaan jumalat tekivät Tuuliruusuista hallitsijoita). Beatrice taas ei tiedä Tiu-anista mitään.

Beatrice ja Tiu-an tapaavat epäsuorasti Adriana Daion ja Kharon Daain hautajaisissa. Beatrice lähetti Verhen selvittämään minkälainen tämä veljensä murhannut henkilö oikeasti on. Verhe päätyy kuitenkin kertomaan miten hirveää on työskennellä Beatricen alaisuudessa. Tämä saa Tiu-anin inhoamaan Beatricea ennestään.

Kun Beatrice on lähdössä pois hautajaisista niin Tiu-an (ehkä) sattumalta hyppää tämän vaunuihin paetessaan Silphaelia. He päätyvät keskustelemaan lyhyesti, jonka aikana Beatrice esimerkiksi tarjoaa Tiu-anille asemaa hovissaan. Ei mistään altruistisesta syystä, hän vain pitää Tiu-ania hyvän näköisenä ja haluaa tämän siksi läheisyyteensä. Tiu-an kutsuu Beatricea hirveäksi ihmiseksi ennen kuin hypää vaunujen kyydistä.

## Unettomien Unelmia

Beatrice suostuu antamaan Jaredille rahallista tukea tämän yrityksessä järjestellä Sulkasadon valtava kirjasto. Vastineeksi tästä Jaredin kuuluu lähettää kaikkein harvinaisimmat löytönsä Beatricelle.

Muutama kuukausi myöhemmin Itäinen Keisarikunta on osallistumassa maailmannäyttelyyn. Tyypillisesti valtiot näyttävät maallista mammonaansa, mutta Beatrice sai idean että tänä vuonna Keisarikunta voisikin ylpeillä rikkaalla kulttuurihistoriallaan. Hän lähettää Verhen hakemaan Jaredin tekemät löydöt.

Muutama viikko myöhemmin Verhe palaa muuttuneena miehenä, mutta Beatrice ei edes huomaa asiaa. Hän on liian tyytyväinen päästessään näpäyttämään muita hallitsijoita.

## Verivala (epilogi)

Beatrice seuraa miten Pääkaupunki poltetaan. Hän tietää että kansa tappaa hänet, joten hän aikoo edes kuolla itselleen sopivalla tavalla. Hän pukeutuu kaikkein hienoimpiin vaatteisiinsa, kruunajaisviittaan, seremonialliseen miekkaan ja kruunuun ja asettuu sitten odottamaan. Kapinallisten puolella oleva Verhe saapuu peilisaliin. Lyhyen taistelun aikana Beatricea ammutaan kahdesti, ensimmäinen luoti kimpoaa hänen korsenttinsa jalokivistä, mutta toinen osuu häntä kaulaan. Ennen kuolemaansa Beatrice kuitenkin pistää Verheä miekalla kylkeen. Uskottuaan iskunsa tappavan Verhen Beatrice kuolee hymyillen.

Kapinalliset nostivat Beatricen ruumiin muutamaksi päiväksi näytille julkiselle paikalle, minkä jälkeen se katosi mystisesti. Joko keisarinnan elossa olevat sukulaiset pelastivat ruumiin suuremmalta nöyryytykseltä tai sitten kapinalliset tuhosivat sen lopullisesti.

## Triviaa

* Esitellessä virallinen tapa puhutella Beatricea on: "mitä siunatuimman ja jaloimman Tuuliruusun perheen matriarkka, hänen majesteettinsä keisarinna Beatrice Tuuliruusu". Tietyissä konteksteissa pelkkä lauseen toinen puolisko on kelvollinen.
* Beatrice on kaukaista sukua Morag Tuuliruusulle
* Yleensä en perusta hahmojen designeja oikeisiin henkilöihin, mutta Beatricen inspiraationa ovat olleet Lyn Slater ja Maria Fjodorovna